CELEX: 62020TN0163
Language: fi
Date: 2020-04-02 00:00:00
Title: Asia T-163/20: Kanne 2.4.2020 – Isopix v. parlamentti

8.6.2020   
            
            
               FI
            
            
               Euroopan unionin virallinen lehti
            
            
               C 191/24
            
         
      Kanne 2.4.2020 – Isopix v. parlamentti
      (Asia T-163/20)
      (2020/C 191/32)
      Oikeudenkäyntikieli: ranska
      
         Asianosaiset
      
      
         Kantaja: Isopix SA (Ixelles, Belgia) (edustajat: asianajajat P. Van den Bulck ja J. Fahner)
      
         Vastaaja: Euroopan parlamentti
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  Euroopan unionin toiminnasta tehdyn sopimuksen 263 artiklan mukaisesti kumoamaan Euroopan parlamentin päätöksen, josta tiedotettiin 24.3.2020 päivätyllä kirjeellä, jolla kantajalle ilmoitettiin, että sen tarjousta julkisessa hankinnassa COMM/DG/AWD/2019/854 ei ole hyväksytty ja kyseisen hankinnan sopimuskumppaniksi on valittu toinen tarjoaja
               
            
                  —
               
               
                  velvoittamaan parlamentin käsittelemään tarjoukset uudelleen; toissijaisesti velvoittamaan parlamentin maksamaan kantajalle korvausta vahingosta, joka on aiheutunut hankinnan sopimuskumppaniksi valituksi tulemista koskevan mahdollisuuden menettämisestä sekä tarjouspyyntömenettelyyn osallistumisesta aiheutuneista kustannuksista
               
            
                  —
               
               
                  velvoittamaan parlamentin esittämään tarjousten arvioinnista laaditun kertomuksen
               
            
                  —
               
               
                  velvoittamaan parlamentin korvaamaan oikeudenkäyntikulut kokonaisuudessaan.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa neljään kanneperusteeseen.
      
                  1)
               
               
                  Ensimmäinen kanneperuste, joka perustuu perusteluvelvollisuuden laiminlyöntiin. Kantaja vetoaa siihen, että parlamentin lähettämät ilmoitukset eivät ole yleisen varainhoitoasetuksen vaatimusten mukaisia perusteluja, koska niissä ei mainita hyväksytyn tarjouksen suhteellisia laadullisia etuja eikä tietoja hintaa koskevasta arviointiperusteesta eikä kantajan tarjouksen saamasta kokonaispistemäärästä.
               
            
                  2)
               
               
                  Toinen kanneperuste, joka perustuu avoimuusperiaatteen ja yhdenvertaisen kohtelun periaatteen loukkaamiseen. Kantaja katsoo, että sen tarjous, joka oli erityisesti valmisteltu esitettäväksi näyttöruudulla, on tarjouspyyntöön sisältyneiden määrittelyjen vastaisesti arvioitu paperiversion perusteella. Näin ollen olennainen osa asiakirja-aineistosta on avoimuutta ja yhdenvertaista kohtelua koskevien vaatimusten vastaisesti jätetty arvioinnin ulkopuolelle.
               
            
                  3)
               
               
                  Kolmas kanneperuste, joka perustuu huolellisuusvelvoitteen laiminlyöntiin. Kantajan mukaan parlamentti on huolellisuusvelvoitteensa vastaisesti jättänyt tarkistamatta, olivatko valokuvaajat, joiden ansioluettelot oli esitetty voittaneen tarjoajan tekemässä tarjouksessa, antaneet suostumuksensa työskentelyyn sekä Brysselissä että Strasbourgissa.
               
            
                  4)
               
               
                  Neljäs kanneperuste, joka perustuu ilmeiseen arviointivirheeseen, jonka parlamentti on kantajan mukaan tehnyt, koska se ei sulkenut voittaneen tarjoajan tekemää tarjousta menettelyn ulkopuolelle, vaikka kyseinen tarjous ei täyttänyt valintaperustetta, jonka mukaan tarjoajalla on oltava käytössään vähintään 15 henkilön työryhmä hankinnan erää 1 varten ja vähintään 12 henkilön työryhmä hankinnan erää 2 varten.